

REPUBLIKA HRVATSKA

SPLITSKO-DALMATINSKA ŽUPANIJA

GRAD OMIŠ

**Gradsko vijeće**

KLASA: 021-05/21-01/05

URBROJ: 2181-7-03/5-24-33

Omiš, 28. studenoga 2024.g.

**Z A P I S N I K**

o radu 33. sjednice Gradskog vijeća Grada Omiša

održane 28. studenoga 2024. godine u Omišu, Ulica Federika Benkovića 1

Započeto u 18.30 sati.

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Simona Jurjević, dipl.uč.
3. Nikola Tijardović, bacc.fizio.
4. Marijana Medić
5. Ivana Vulić Ivanac, mag.oec.
6. Ivan Medić, dipl.ing.
7. Martin Bašić, dipl. komunikolog
8. Denis Dujmović, ing.
9. Tomislav Bartulović
10. Roko Guzić
11. Zdravka Šodan
12. dr.sc. Dino Belošević

NENAZOČNI ČLANOVI VIJEĆA:

1. Josip Banović, dr.med.(najavio izostanak)
2. Tihana Barišić Marunčić, dr.med.(najavila izostanak)
3. Petar Bulić, dipl.iur. (najavio izostanak)

OSTALI NAZOČNI:

1. Ivo Tomasović, dipl.oec., gradonačelnik
2. Žarko Kovačić, dipl.ing.agr. zamjenik gradonačelnika
3. Lidija Pavković, dipl.iur., pročelnica Ureda gradonačelnika
4. Đeki Stanić, dipl.iur, pročelnik UO za gospodarstvo i društvene djelatnosti
5. Stipe Žuljević-Mikas, dipl.ing., pročelnik komunalnog odjela
6. Mate Sovulj, dipl.ing., upravitelj vlastitog pogona

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima te je nakon glasovanja utvrđeno da je jednoglasno sa 12 glasova ZA usvojen slijedeći

**d n e v n i r e d**

1. Usvajanje zapisnika o radu 32. sjednice Gradskog vijeća Grada Omiša
2. Vijećnički upiti
3. Proračun Grada Omiša za 2025. godinu
4. Odluka o izvršenju Proračuna Grada Omiša za 2025. godinu
5. Program održavanja komunalne infrastrukture Grada Omiša za 2025. godinu
6. Program građenja komunalne infrastrukture Grada Omiša za 2025. godinu
7. Prijedlog Odluke o transformaciji Prostornog plana uređenja Grada Omiša
8. Prijedlog Odluke o izradi Urbanističkog plana uređenja Mala Luka 2
9. Prijedlog Odluke o poništenju natječaja za prikupljanje pisanih ponuda za davanje u zakup dijela turističkog lokaliteta Brzet
10. Prijedlog Odluke o raspisivanju II. Javnog natječaja za zakup dijela turističkog lokaliteta Brzet
11. Prijedlog Analize stanje, plan s financijskih planom i smjernicama za organizaciju i razvoj sustava civilne zaštite na području Grada Omiša za 2025. godinu
12. Izvješće o radu i programu aktivnosti Vatrogasne zajednice Grada Omiša u 2024. godini
13. Prijedlog zaključka po Programu aktivnosti i Financijskom planu Vatrogasne zajednice Grada Omiša u 2024. godini
14. Prijedlog javnih potreba za obavljanje djelatnosti stanice Hrvatske gorske službe spašavanja za Grad Omiš u 2025. godini
15. Prijedlog Odluke o donošenju Plana djelovanja u području prirodnih nepogoda za Grad Omiš u 2025. g.

**Ad 1/**

USVAJANJE ZAPISNIKA O RADU 32. SJEDNICE GRADSKOG VIJEĆA GRADA OMIŠA

Na nacrt zapisnika o radu 32. sjednice Gradskog vijeća Grada Omiša istaknute su slijedeće primjedbe:

**Roko Guzić** – na zadnjoj sjednici podnio je zahtjev za uvrštenje točke dnevnog reda o pitanju Balića Rata – na taj zahtjev mu nije odgovoreno?

Moli dostavu pisanog odgovora.

**Denis Dujmović** – na str. 6. umjesto „sportski centar Radošić“- treba stajati „budućoj zoni Radošine“.

Također moli pročelnika da mu se dostavi skica – Idejno rješenje tog projekta.

**Simona Jurjević –** na str. 7.vijećnica Ivana Vulić Ivanac se referirala (vezano za rad Udruge izviđača), mislila je da se buka čuje od Moto kluba.

Moli da se u zapisnik uvrsti njeno pitanje- kada će s početi raditi stepenice u naselju - pisani odgovor.

Nakon prihvaćenih primjedbi predsjedavatelj je zapisnik dao na glasovanje potom je utvrđeno da je jednoglasno sa 12 glasova ZA usvojen Zapisnik o radu 32. sjednice Gradskog vijeća Grada Omiša.

**Ad 2/**

VIJEĆNIČKI UPITI

**Roko Guzić** – ponovno upozorava na problematiku ceste D70 – Gata – Zvečanje.

Naime, stanje na toj cesti je neodrživo, cesta je uska, bez središnje crte, kamionski promet koji se odvija do deponija (legalnog ili ilegalnog) … ne zna što učiniti? Ne može se čekati zaobilaznica, tunel Jurin kuk… Svjestan je da je ovo u nadležnosti Hrvatskih cesta no potrebno je intervenirati. Primjerice MO Gata je bio na sastanku u Hrvatskih cestama, tražili su postavljanje kamera što bi zasigurno pomoglo da se barem malo uspori brzina vozača.

U KUD-u Gata imamo 3 puta tjedno probe na koje dolazi preko 100 djece koji moraju prelaziti tu cestu, moramo skupa učiniti sve što je moguće da se ne bi dogodila nesreća ili tragedija (dopisom prema Hrvatskim cestama sa zahtjevima za postavljanje kamera i sl.) ili prema policiji da pojačaju kontrolu.. Koliko mu je poznato budući da se radi o državnoj cesti nije moguće na nju postavljati uspornike.

Ne zna zašto Hrvatske ceste ne reagiraju, je li potrebno da 100 ljudi izađe na cestu i blokira promet?

Gradonačelnik – istina je da se na toj cesti ne mogu postavljati uspornici, u više navrata je bio na sastancima u Hrvatskim cestama i inzistirao na tome da se barem dio uz rub ceste (gdje su kanali) proširi da bi se lakše prometovalo međutim nije bilo sluha s njihove strane.

Svakako će razgovarati i na višim instancama i napraviti sve što je moguće da se nešto što prije napravi i problem umanji.

Što se tiče kamera za nadzor brzine mi smo više puta preko policije pokušavali to riješiti, oni su ugradili jednu kameru u Marušićima i jednu na području Ruskamena. Budući da smo vidjeli da to s njima ide teško, odlučili smo sami nabaviti kamere i predvidjeli smo u proračunu stavku za to. Jedna kamera i kučište koštaju oko 45.000 €, u kontaktu smo s policijom da nam oni daju specifikacije koje kamere trebamo nabaviti i onda ćemo ići u postupak javne nabave. Također smo zatražili od policije da nam daju svoj prijedlog lokacija na bismo trebali postaviti kamere (Gata u njihovom prijedlogu nisu) no mi ćemo nastojati kučišta postaviti na više lokacija da bismo prevenirali posljedice.

**Zvonko Močić** – ne treba bježati ni od izlaska ljudi na cestu i blokadu prometa jer to je cesta koja vodi na autoput, a činjenica da tu prolazi toliki broj djece govori zaista da je cesta opasna jer nema ni nogostupa.

**Denis Dujmović** – predlaže da, ako ćemo imati božićni domjenak, da prije toga dođemo (vijećnici) u Gata i pošaljemo medijsku poruku Hrvatskim cestama da je stanje DC 70 neodrživo i da pokrenu postupak hitne rekonstrukcije ili izgradnje obilaznice Gata.

Luka Omiš od mosta do ušća Cetine – pročitati će prigovor našeg sugrađanina kojega je poslao Lučkoj upravi SDŽ:

„Dugogodišnji sam korisnik pomorskog dobra na ovom području ušća Cetine i račune za korištenje pomorskog dobra plaćam dugi niz godina, a navedenu činjenicu potkrepljujem plaćenim računima. Osim navedenog na ovom području nije mi pružena ni jedna druga usluga i u tom smislu vaš račun smatram haračem odnosno nepostojećom uslugom jer ničim ne dokazujete da sam ja korisnik vaše usluge pa stoga gore navedene račune nemam obvezu platiti. Samo lud čovjek plaća nešto što nije konzumirao i što mu nitko nije nametnuo ni jednom njemu poznatim osobno uručenim pravnim aktom. Također činjenično stanje upućuje da samo lud i senilan čovjek ne vidi da se na ušću Cetine u nizu godina mog življenja ništa nije promijenilo pa tako i u razdoblju od kada je netko (navodno vi) proglasio ušće Cetine od mosta prema ušću, lučkim područjem odnosno Lukom Omiš II kategorije, a isto to ušće po zakonima i elementima koji obilježavaju luku, luka i ne može biti. Ujedno nema ni jednog komunalnog sadržaja kojega ja sa vaše strane koristim.“

Pitanje na temelju ovoga dopisa je - koji je učinak proglašenja ovog područja lučkim područjem II kategorije ako je nered identičan ili veći u odnosu na razdoblje prije proglašenja? Kada će Lučka uprava SDŽ osmisliti projekt uređenja te luke da korisnik ima osiguran vez kojega će plaćati, jer sada praktički plaćaju „kolpomorte“ koji je bačen u Cetinu prije 50 godina. Korisnici plaćaju 15 eura dnevno korištenje lučkog područja a dobili su i zahtjev da brod izmjeste iz tog lučkog područja?

Gradonačelnik – svima je poznato da je prije x godina prostor od ispod mosta do ušća u more proglašen izdvojenim lučkim područjem, a iz razloga da bi se uveo red. Lučka je uprava od ove godine odlučila da tko ima ugovor i dalje nastavlja plaćati svoj vez, a tko nema da mora ukloniti brod. U međuvremenu je Lučka uprava (na našu inicijativu) pokrenula izradu idejnog rješenja, mi smo to rješenje dostavili preko Peovice (jer oni imaju potpisan govor s Lučkom upravom za vršenje usluge). Nedavno je Lučka uprava ugovorila izradu glavnog projekta uređenja vezova na ušću rijeke Cetine i uskoro bi trebala biti provedena geomehanička istraživanja. Naplata korisnicima se vrši samo za korištenje toga prostora koji je pod ingerencijom Lučke uprave. U budućnosti bi to trebalo biti uređeno kao treba, usluga će biti puno bolja i biti će više vezova.

**Denis Dujmović** – kako novi korisnik može dobiti privezište, jer ako se to područje za 20 godina neće privesti svrsi i urediti što će ljudi koji imaju potrebu za vezom?

Gradonačelnik – ne zna detalje, no izgleda da je situacija kao i kada kupite auto a nemate parking za njega. Kapacitet je takav i jednostavno, na žalost, nema mjesta za nove brodove.

**Dino Belošević** – kada je bila rasprava oko Peovice i njihovih prihoda govorio je upravo o prihodima od vezova (jer Peovica dobiva dio te naknade).

Trenutno nema mjesta zato što je tamo doslovno nered a postoje jednostavna i ne skupa rješenja kao primjerice u nekim drugim lukama. Postave se pontoni pod određenim kutom i s jedne i druge strane pontona se mogu privezati po 3-4 broda čime se kapacitet utrostručuje (ili i višestruko) a time i prihod.

Gradonačelnik – slaže se sa razmišljanjem vijećnika Beloševića jer kada se radilo Idejno rješenje također se govorilo o pontonima no ipak se radi o rijeci koja ide prema ušću i kada su velike bujice bilo bi opasno vezati brodove na ponton te se došlo do zaključka da projekt treba biti u obliku gatova okomito na obalu.

Stekao je dojam, u razgovorima, da bi to mogli biti u nekoliko slijedećih godina.

**Denis Dujmović** – moli službe da mu dostave Idejno rješenje koje je poslano Lučkoj upravi pa će formirati pitanje prema Lučkoj upravi.

**Roko Guzić** – stanje u Gatima, predio Podgradac - prošle godine u 12. mjesecu je MO Gata Gradu dostavio popis čestica koje nisu usklađene sa zemljišnikom, da se usklade i napokon postanu javna površina. Događa se da pojedinci svojataju zemljište koje u stvari javno, gradsko, no nije upisano na Grad Omiš, stoga bi to imovinski pravno trebalo uskladiti.

U novom dopisu MO će se vidjeti koliko je situacije eskalirala a sve zbog nemara Grada o svojoj imovini. Traži pisani odgovor od komunalnog odjela (pravne službe) u kojoj fazi je rješavanje ovog predmeta?

Stipe Žuljević Mikas – pretpostavlja da se radi o jednoj od bezbroj nerazvrstanih cesta, potrebno je izraditi elaborat izvedenog stanja i kao takvu cestu upisati na Grad Omiš.

**Denis Dujmović** – prometna problematika – 2013. godine Grad Omiš je naručio studiju prometnih rješenja užeg područja Grada Omiša i tada je potvrđena opravdanost donje obilaznice Omiša. Danas se postavlja pitanje zašto trošiti gradska sredstva na projektno rješenje donje obilaznice (cca 100.000€), je li to opravdano, što će reći prometna studija šireg područja koju radi tvrtka Traffikon koja kasni niz godina?

Može li se povesti inicijativa u Hrvatskim cestama da se napravi glavni projekt tunela (cijele donje obilaznice) da bismo izbjegli Fošal i spojili bismo stari grad sa Puntom bez prometa u užem dijelu Grada.

Gradonačelnik – što se tiče tvrtke Traffikon već je tražio od Hrvatskih cesta da napravimo zajednički sastanak vezano za studiju šireg područja grada Omiša, dostavio je Traffikonu i prijedloge koje je uputio ing. Vulić vezano za donju obilaznicu, no nije stekao dojam da je donja obilaznica u nekim planovima Hrvatskih cesta.

Kada primjerice povučemo paralelu sa Gradom Splitom, prije 30 godina je cesta i promet išao kroz Marmontovu ulicu i parkiralo se po rivi. Kada se odlučilo da to tako više neće biti sigurno je bilo pobune na tu ideju, kao i u svemu kada treba mijenjati neke navike.

Sada su se svi naviknuli, Marmontova je pješačka zona na rivi se ne parkira i sve je u redu.

Donja obilaznica bi izašla u luci, što je također uži centar grada, pitanje je koliko je pametno inzistirati na njoj. Misli da je potrebno inzistirati na tome da se ne ugasi mogućnost čvora Zakučac, sadašnji spoj obilaznice odnosno tunela Komorjak sjever sa D70, to mora ostati, da ta cesta ne bude nužni izlaz/ulaz iz Makarske nego da most bude u funkciji obilaznice grada. Tada bi se promet preko Fošala mogao povremeno zatvoriti ili dozvoliti samo onima koji su s dozvolom. Teški kamioni ili autobusi koji voze za Dubrovnik zaista ne moraju preko Fošala, a lokalni prijevoz može. U sklopu luke će se napraviti i parking, a i kada bude gotov UPU Slavinj Garma biti će parkinga od škvera do početka Slavinja tako da ćemo imati riješen parking i sa istočne i sa zapadne strane ulaza u grad.

**Roko Guzić –** više sugrađana ga je pitalo o smradu iz Cetine koji se osjeti kada se prolazi kroz Zakučac, a od stane Radmanovih mlinica je još i gore? Ronioci će potvrditi na ušću Cetine više nema školjaka jer su se otrovale. Potrebno je utvrditi tko ispušta otrovne tvari u Cetinu bez ikakve kontrole.

**Dino Belošević** – dobio je informacije da se zna da određene firme namjerno prekoračuju kapacitete koje smiju izbaciti u Cetinu i da za to plaćaju kazne, da to učestalo rade i da je to postala normalna praksa. Ove informacije je potrebno provjeriti jer zvuče alarmantno i ako je to istina mora se hitno spriječiti i sankcionirati.

Gradonačelnik – opcija koju mi imamo je da pozovemo Zavod za javno zdravstvo koji inače kontrolira kvalitetu mora, da uzme uzorke u Cetini i provjeri kvalitetu vode u Cetini.

**Denis Dujmović** – direktor Vodovoda na Vijeću nije bio odavno, smatra da bi bilo potrebno da dođe da mu vijećnici mogu postaviti pitanja iz njegove nadležnosti.

**Dino Belošević** – Kada je riječ o rijeci Cetini, smradu itd. ranije je govorio o prirodnom, biološkom minimumu koji u određenim trenucima bude alarmantno nizak, ta voda se negdje gubi, na nekim mjestima nemamo dovoljno vode i to je također jedan od problema kojeg treba regulirati jer bismo puno problema riješili samim tim protokom vode.

Vijećnik Dujmović dostavio je slijedeći vijećnički upit u pisanom obliku:

Moli da mu se dostavi projektna dokumentacija i predviđeni opis radova na predviđenim zahvatima, troškovnike iz postupka o nadmetanju i odluku o odabiru najpovoljnije ponude za uređenje Ulice Matije Gupca i uređenje igrališta u Gatima (tzv. Kipa).

**Simona Jurjević** – u kojoj je fazi elaborat vezano uz zaseok Čečuci?  
  
Stipe Žuljević Mikas – upravo danas je geodet dostavio elaborat, pa ćemo ga pogledati..

**Ad 3/**

PRORAČUN GRADA OMIŠA ZA 2025. GODINU

Gradonačelnik je dostavio prijedlog Proračuna Grada Omiša za 2025. godinu te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun, izvijestila je u ovom predmetu te u ime predlagatelja dodala slijedeći amandman:

**Umanjuje se prvobitni plan za kapitalni projekt rekonstrukcije Ulice Fra Stjepana Vrlića za 150.000,00€.**

**Iznos od 110.000,00€ raspoređuje se kao dodatna sredstva za rekonstrukciju ulica V. Nazora i Joke Kneževića, a 40.000,00€ za uređenje sportskog centra Punta.**

**Ukupan iznos prihoda i rashoda Proračuna te uključeni preneseni višak prihode ne mijenjaju se predloženim izmjenama na Prijedlog proračuna.**

U otvorenoj raspravi sudjelovali su:

**Dino Belošević** – ovo je najvažniji dokument kojega vijećnici imaju pred sobom jer odlučuje „u kojem smjeru ide ovaj brod“ pa će spomenuti neke stavke.

Zamolio bi da ubuduće stranice budu numerirane radi lakšeg praćenja, kao i tekstualna pojašnjenja projekata su pomalo štura..

Izgradnja pomoćnog nogometnog igrališta ide u 2025. godini, što u svakom slučaju podržava i čestita svima koji su uključeni u cijeli taj mukotrpan proces.

Sufinanciranje javnog lokalnog prijevoza – ogromno je povećanje, visok teret za proračun, a mišljenja je da kvaliteta usluge to ne prati …

Vidi da će se dosta ulagati u šetnice, u vrtiće, groblja, što podržava, no mora se osvrnuti na temu sporta. Naime, sveukupno povećanje proračuna je oko 12% a povećanje stavki namijenjene za sport su oko 6%. Primjerice u kulturi – Gradska knjižnica 8%, Gradski muzej 14%, Centar za kulturu 15%...

Zalaže se za to da povećanje za sport barem prati povećanje proračuna ako ne i barem malo više. Ulaganja u sport su manja nego u svih naših susjeda bilo kojom metodologijom gledano, po broju stanovnika, po veličini proračuna itd.

Postoji određeno nezadovoljstvo omiške sportske zajednice i mora ga ovdje prenijeti, pogotovo pojedinih klubova koji su značajno narasli. Pravilnik koji definira financiranje sporta je jako štur, potrebno ga je bolje i ozbiljnije razraditi jer ne prati postojeće trendove.

Ima prijedlog kriterija za financiranje sportskih udruga koji je objavljeni znanstveni rad koji na 17 stranica uzima sve pondere u obzir pa bi to volio prokomentirati sa odjelom za društvene djelatnosti, djelatnicima koji se bave sportom u Gradu Omišu. Imamo klubove koji imaju listu čekanja kao primjerice ženski odbojkaški klub (preko 170 članova) i nedopustivo je da klubovi koji vrhunski rade jednostavno nemaju prostora i financijskih sredstava da bi primili svu zainteresiranu djecu. Mi Pravilnikom određujemo da maksimalna cijena koju smiju plaćati je 25€ a realna tržišna cijena treninga je 40€, čime se prihod nekom većem klubu smanjuje za desetke tisuća eura godišnje, a s druge strane to se ne nadopunjava iz proračuna.

Nezadovoljstvo je došlo do te točke da se razmišlja o osnivanju sportske zajednice koja bi možda kvalitetnije rješavala ova pitanja.

Gradonačelnik – rad odbojkaškog kluba, taekwondo kluba i mnogih drugih su za svaku pohvalu i mi smo što se tiče naših resursa dali svoj maksimum. Svi prostori koji su gradu na raspolaganju su dani klubovima, od prostorije bivšeg ureda za obranu, od sportske dvorane Ribnjak, male i velike školske dvorane… Ne možemo druge klubove izbaciti, svi moraju imati uvjete. Najsretniji bi bio da se napravi još jedna dvorana i da svi mogu zadovoljiti svoje potrebe no to trenutno nemamo. Kada se napravi nova škola na Priku onda bi situacija mogla biti bolja. Sport je izuzetno dobar i važan za svakoga i radimo maksimalno u interesu sporta, kontinuirano u njega ulažemo. Iznos od 12% povećanja proračuna koji spominje vijećnik Belošević, to nisu samo naša gradska sredstva nego su tu i sredstva iz EU fondova i županijska sredstva. Misli da idemo u dobrom smjeru što se tiče sporta i želja je da potičemo zdravi način života (izgradnjom biciklističko pješačkih staza, dječjih igrališta…).

**Dino Belošević** – s jednom konstatacijom gradonačelnika se ne može složiti a to je da nema prostora. U gradu imamo sportsku građevinu koja nije u funkciji sporta (bivša kuglana), što ni po zakonu nije primjereno, tako da postoji šansa za povećanje kapaciteta ako b politika to htjela.

Gradonačelnik – bivša kuglana je objekt kojega treba rekonstruirati, privremeno je zauzet, mi smo dali projektirati halu za potrebe našeg vlastitog pogona u Vrisovcima i tada bi se oslobodio prostor bivše kuglane za sportske sadržaje.

**Denis Dujmović** – iz kojeg razloga se dogodilo povećanje od 110.000€ za rekonstrukciju ulice Fra S. Vrlića?

Gradonačelnik – u startu smo napravili grubu procjenu projekta, kada je došao projekt sa troškovnikom greškom je došao bez PDV-a i nije bilo uvršteno hortikulturno uređenje.

U međuvremenu smo od Hrvatskih cesta dobili informaciju, da projekt Fra S. Vrlića koji ide zajedno sa križanjem Brzet, natječaj za izgradnju će ići tek krajem godine tako da moramo imati stavku u Proračunu.

Sportski centar Punta – u planu je sanacija, rekonstrukcija (trebali bi ukloniti zid između košarkaškog i nogometnog terena, nova podloga i sl.) pa smo stoga povećali i tu stavku.

**Roko Guzić** – kada će biti gotova centralna kuhinja u Ostrvici ?

Produžetak boravka djece u Gatima?

Gradonačelnik – sada je raspisan natječaj za izvođenje radova na rekonstrukciji te zgrade i opremanje kuhinje potrebnom opremom. Prvobitni projekt je morao biti izmijenjen (sa struje na plin) pa se iz toga razloga malo odužilo.

Novi vrtić pokraj vrtića „Mali gusar“ bi također trebao biti otvoren odmah početkom 2025. godine.

Kada bude gotova centralna kuhinja onda ćemo moći raditi na uvođenju 10-satnog programa boravaka djece u vrtiću u Gatima i drugim vrtićima u zagori.

**Denis Dujmović** – povećanje za javni linijsku prijevoz (Promet Split) – odnosi li se to na proširenje usluge, dodatne linije i sl.? Kada je na vijeću bio predstavnik Prometa Split govorio je o tome da ćemo moći dati mišljenje o razvoju i uvođenju novih linija? Također je rečeno da će se građani moći uključiti u raspravu oko toga u smislu prijedloga za proširenje mreže.

Gradonačelnik – Ministarstvo već godinama rezervira sredstva za financiranje županijskih linija i da bi Županija povukla ta sredstva bilo je potrebno izraditi masterplan županijskog prometa, uskladiti Uredbu i sl. To je sada riješeno te bi slijedeće godine Promet Split trebao dobivati sredstva za županijske linije. No, kako nismo sigurni kada će to biti morali smo u proračunu predvidjeti sredstva koja su manja nego lani.

Konačno je profunkcionirao i sustav ticetinga pa mi plaćamo točno onoliko je trošak po prijeđenom kilometru na našim linijama.

Lokalne linije će ići na natječaj a imamo potrebe primjerice od Nemire do Piska jer tamo nedostaje linija.

Đeki Stanić – savjetovanje (javna rasprava Promet Split) se zatvara 7.12.2024. g.

Moramo razlikovati lokalni i županijski prijevoz, lokalni prijevoz je onaj koji se odvija samo na području JLS-a.

Nas i dalje čega problem lokalnog komunalnog prijevoza jer županijski prijevoz neće pokriti sve naše potrebe.

**Dino Belošević** – sada vidi u materijalima da je povećanje bilo u 2024. godini a da se za 2025. godinu planira manje sredstava.

**Roko Guzić** – linije za naša sela su ostale iste kao i prije 20 godina a potrebe su se značajno promijenile, povećale, djeca idu na treninge i sl. pa i o povećanju tih linija treba razmišljati.

**Denis Dujmović** predlaže slijedeći amandman na Proračun Grada Omiša za 2025. godinu:

Po uzoru na Grad Solin i mjeru koju je predložio njihov gradonačelnik Gradsko vijeće Grada Solina nedavno je usvojilo proračun za 2025. godinu i socijalnu mjeru Program - Sufinanciranje troškova podstanarstva/ sufinanciranje kamata po stambenim kreditima. U obrazloženju opravdanosti mjere stoji a je zbog povećane potražnje privremenog smještaja u svrhu turizma teško pronaći podstanarski smještaj a što prate i znatna povišenja cijena najma i općenito cijena kupnje stana a samim time i rješavanja stambenog pitanja je otežano. Ovom mjerom i programom bi se olakšalo financijsko opterećenje prije svega mladih ljudi i obitelji. Ova mjera usklađena je sa Nacionalnim planom stambene politike RH do 2030. godine i Grad Solin je za ovu mjeru predvidio 250.000€ Kako Grad Solin prema popisu iz 2021. godine broji 24.862 stanovnika a Grad Omiš 14.139 stanovnika proporcionalno broju stanovnika predlaže iznos od 140.000€.

Smatra da bi ova mjera bila prihvatljiva da se uvrsti u proračun Grada Omiša za 2025. godinu  
U odnosu na gore izrečeno potrudio se umanjiti neke stavke i programe unutar Glave 00301 UPRAVNOG ODJELA ZA GOSPODARSTVO I DRUŠTVENE DJELATNOSTI kako i stoji u gornjem prikazu prijedloga proračuna i izmjena koje je napravio, a smanjenje istih nije manje u odnosu na plan iz ove 2024. godine.

Kako bi se provela ova poticajna socijalna mjera predlažem da izrađivač plana, odnosno Gradonačelnik napravi bolju preraspodjelu unutar stavki proračuna, ako prijedlog mojih umanjenja nije održiv u odnosu na predložene umanjenja po gornjim stavkama/programima.

|  |  |  |  |  |
| --- | --- | --- | --- | --- |
| **BROJ  KONTA** | **VRSTA PRIHODA / PRIMITAKA** | **PLAN 2025** | **PROMJENA** | **NOVI PLAN** |
| **Razdjel 003 UPRAVNI ODJEL ZA GOSPODARSTVO I DRUŠTVENE DJELATNOSTI** | | **7.318.171,03** | **0,00** | **7.318.171,03** |
| **Glava 00301 UPRAVNI ODJEL ZA GOSPODARSTVO I DRUŠTVENE DJELATNOSTI** | | **3.549.620,00** | **0,00** | **3.549.620,00** |
| **Program 1001 Javna uprava i administracija** | | **0,00** | **0,00** | **0,00** |
| **Aktivnost A101009 Zaposlenici izvan radnog odnosa-projekt "Zaželi"** | | **0,00** | **0,00** | **0,00** |
| **Program 1009 Promicanje kulture** | | **83.500,00** | **-3.000,00** | **80.500,00** |
| **Aktivnost A309001 Financiranje javne djelatnosti ustanova** | | **0,00** | **0,00** | **0,00** |
| **Aktivnost A309002 Financiranje ostalih djelatnost iz područja kulture** | | **83.500,00** | **-3.000,00** | **80.500,00** |
| **Program 1010 Predškolski odgoj** | | **245.000,00** | **0,00** | **245.000,00** |
| **Aktivnost A310001 Financiranje redovne djelatnosti dječjih vrtića** | | **245.000,00** | **0,00** | **245.000,00** |
| **Program 1011 Osnovno, srednješkolsko i visokoškolsko obrazovanje** | | **117.800,00** | **-11.000,00** | **106.800,00** |
| **Aktivnost A311001 Potpore prosvjeti** | | **35.000,00** | **-6.000,00** | **29.000,00** |
| **Kapitalni projekt K311001 Kapitalne donacije za opremu** | | **5.000,00** | **0,00** | **5.000,00** |
| **Kapitalni projekt K311002 Kapitalne donacije za građevinske objekte** | | **13.000,00** | **0,00** | **13.000,00** |
| **Kapitalni projekt K311003 Gradnja novog objekta srednje škole "Jure Kaštelan" Omiš** | | **1.300,00** | **0,00** | **1.300,00** |
| **Tekući projekt T311001 Tekuće donacije u školstvu** | | **61.000,00** | **-5.000,00** | **56.000,00** |
| **Tekući projekt T311002 Viskoškolsko obrazovanje** | | **2.500,00** | **0,00** | **2.500,00** |
| **Program 1012 Razvoj civilnog društva** | | **84.300,00** | **-20.000,00** | **64.300,00** |
| **Aktivnost A312001 Potpore udrugama i organizacijama** | | **84.300,00** | **-20.000,00** | **64.300,00** |
| **Program 1013 Zaštita prava nacionalnih manjina** | | **1.000,00** | **0,00** | **1.000,00** |
| **Aktivnost A313001 Potpore udrugama** | | **1.000,00** | **1.000,00** | **1.000,00** |
| **Program 1014 Zaštita i promicanje prava i interesa osoba sa invaliditetom** | | **107.700,00** | **-30.000,00** | **77.700,00** |
| **Aktivnost A314001 Potpore i pomoći pojedincima, udrugama i organizacijama** | | **107.700,00** | **-30.000,00** | **77.700,00** |
| **Program 1015 Zaštita, očuvanje i unapređenje zdravlja** | | **118.500,00** | **-8.000,00** | **110.500,00** |
| **Aktivnost A315001 Aktivnost ustanova, udruga i organizacija** | | **118.500,00** | **-8.000,00** | **110.500,00** |
| **Program 1016 Socijalna skrb** | | **728.700,00** | **130.000,00** | **858.700,00** |
| **Aktivnost A316001 Potpore učenicima i studentima** | | **120.000,00** | **0,00** | **120.000,00** |
| **Aktivnost A316002 Potpore i pomoći pojedincima, obiteljima i udrugama** | | **608.700,00** | **-10.000,00** | **598.700,00** |
| **Aktivnost A316001 Sufinanciranje troškova podstanarstva - Sufinanciranje kamata po stambenim kreditima** | | **0,00** | **140.000,00** | **140.000,00** |
| **Program 1017 Razvoj sporta i rekreacije** | | **490.500,00** | **-20.000,00** | **470.500,00** |
| **Aktivnost A317001 Tekuće održavanje sportskih objekata** | | **22.500,00** | **0,00** | **22.500,00** |
| **Aktivnost A317002 Financiranje sportskih aktivnosti** | | **418.000,00** | **-20.000,00** | **398.000,00** |
| **Kapitalni projekt K317001 Kapitalno ulaganje u sportsku opremu** | | **5.000,00** | **0,00** | **5.000,00** |
| **Kapitalni projekt K317002 Kapitalno ulaganje u sportske objekte** | | **7.000,00** | **0,00** | **7.000,00** |
| **Tekući projekt T317001 Povremeno održavanje ostalih objekata u funkciji sporta** | | **38.000,00** | **0,00** | **38.000,00** |
| **Program 1018 Jačanje gospodarstva** | | **47.000,00** | **0,00** | **47.000,00** |
| **Aktivnost A318001 Financiranje aktivnosti udruga** | | **8.500,00** | **0,00** | **8.500,00** |
| **Tekući projekt T318001 Ulaganje u mjere poticanja razvoja** | | **38.500,00** | **0,00** | **38.500,00** |
| **Program 1020 Organiziranje i provođenje zaštite i spašavanja** | | **1.525.620,00** | **-38.000,00** | **1.487.620,00** |
| **Aktivnost A320001 Financiranje redovne djelatnosti vatrogasne zajednice Omiš** | | **1.258.000,00** | **-38.000,00** | **1.220.000,00** |
| **Tekući projekt T320001 Organiziranje i provođenje mjera za zaštitu i spašavanje** | | **267.620,00** | **0,00** | **267.620,00** |

|  |  |  |  |
| --- | --- | --- | --- |
| **Aktivnost A318001 Financiranje aktivnosti udruga** | **8.500,00** | **0,00** | **8.500,00** |
| **Tekući projekt T318001 Ulaganje u mjere poticanja razvoja** | **38.500,00** | **0,00** | **38.500,00** |
| **Program 1020 Organiziranje i provođenje zaštite i spašavanja** | **1.525.620,00** | **-38.000,00** | **1.487.620,00** |
| **Aktivnost A320001 Financiranje redovne djelatnosti vatrogasne zajednice Omiš** | **1.258.000,00** | **-38.000,00** | **1.220.000,00** |
| **Tekući projekt T320001 Organiziranje i provođenje mjera za zaštitu i spašavanje** | **267.620,00** | **0,00** | **267.620,00** |

Gradonačelnik – ne podržava ovaj amandman iz razloga što ova mjera je slična kao APN kojega je država provodila što je i dovelo do povećanja cijena stambenih kvadrata. Tako bi se dogodilo i sa cijenama najma jer čim se čuje da se daje neka subvencija odmah se dignu i cijene, a i stavke s kojih se planiraju skinuti sredstva su one koje po zakonu moramo imati i ne možemo ih umanjivati.

**Denis Dujmović** – do prije dvije godine ni u Zagrebu nije bilo sufinanciranja studentskog smještaja u privatnom pa se uvelo i dobro funkcionira. Pitanje je je li bolje napraviti rekonstrukciju neke manje ulice ili pomoći mladim obiteljima?

**Roko Guzić** predlaže slijedeće amandmane na Proračun Grada Omiša za 2025. godinu:

1. UVOĐENJE SUBVENCIJA ZA POSRTSKE AKTIVNOSTI DJECE OSNOVNIH I SREDNJIH ŠKOLA KROZ VAUČERE

Grad Omiš kao JLS suočava se s izazovima osiguravanja ravnomjernog pristupa sportskim sadržajima za svu djecu, osobito onu iz ruralnih područja. I Zagore. Subvencije za sportske aktivnosti u obliku vaučera u iznosu od 25€ mjesečno po djetetu omogućile bi većem broju djece uključivanje u sport te smanjile financijsko opterećenje njihovih obitelji.

Predložene izmjene u Posebnom dijelu Proračuna za 2025. godini:

* Program:1017 Razvoj sporta i rekreacije
* Aktivnost A317002 Financiranje sportskih aktivnosti
* Izvor financiranja – prenamjena sredstava iz programa K202405 „Gradska groblja“ s naglaskom na ne hitne projekte poput proširenja i dodatne izgradnje ukoliko se ne ostvari povećanje poreznih prihoda.
* Financijska alokacija
* Planirani iznos za sportske aktivnosti za 2025. -;408.000,00€
* Predloženi novi iznos: 708.000,00€
* -Preusmjeravanje: 30.000,00€ iz programa K202405 „Gradska groblja“

Zakonski okvir

Prenamjena sredstava usklađena je sa člankom 30. Zakona o proračunu (NN 144/21). Umanjenje iznosa za program groblja odnosi se isključivo na nehitne projekte čija realizacija može biti odgođena za slijedeća proračunska razdoblja ukoliko se ne ostvare planirani povećani prihodi od poreza.

Gradonačelnik- ovaj amandman ne možemo prihvatiti jer stavku gradskih groblja ne možemo umanjiti za 300.000,00€.

Što se tiče vaučera za bavljenje djece sportom – nitko ne sufinancira odlazak djece na treninge primjerice u Split – to je preosjetljiva tema jer tako cijeli grad može doći i tražiti subvenciju.

**Dino Belošević** – subvencije često dovode do negativnih posljedica (učinaka), odnosno čim se na neki način dira u tržište dogodi se poremećaj, a to može ne neki način biti i diskriminacija.

2. OSIGURANJE JEDNOKRATNE ISPLATE FINANCIJSKIH SREDSTAVA U IZNOSU OD 100€ PO DJETETU ZA SVU DJECU OSNOVNIH I SREDNJIH ŠKOLA

Obrazloženje:

Kako bi se dodatno podržale obitelji s djecom, predlaže se jednokratna isplata financijskih sredstava za kupnju školskog pribora (radne bilježnice, udžbenici, tekući troškovi). Ova mjera značajno će olakšati pripremu za školsku godinu i pomoći u smanjenju financijskog opterećenja obitelji s djecom

Predložene izmjene u Posebnom dijelu Proračuna za 2025.g.

- Program: 1016 Socijalna skrb

- Aktivnost: A316001 Potpore učenicima i studentima

- Izvor financiranja: 1.1. Prihodi od poreza, imovine, pristojbe, kazni.

Financijska alokacija:

- Planirani iznos za 2025.g.: 120.000,00€

- Predloženi novi iznos: 240.000,00€

- Povećanje: 120.000,00€ za financiranje jednokratne isplate od 100€ po djetetu (1.200 djece)

Zakonski okvir:

Prema članku 30. Zakona o proračunu (NN 144/21) prenamjena sredstava moguća je unutar istih izvora financiranja uz odobrenje Gradskog vijeća.

**Simona Jurjević** – mišljenja je da je ovaj amandman pomalo i neozbiljan s obzirom da udžbenike učenici osnovne škole dobivaju besplatno od Ministarstva, a da Grad Omiš već dugi niz godina financira kupnju udžbenika za učenike srednjih škola. Također ju zanima odakle broj od 1200 djece? Samo osnovna škola u Omišu broji skoro 1000 djece.

Ovakav amandman uopće nema logike postavljati.

Gradonačelnik – budući da Ministarstvo osnovnoškolcima daje besplatne udžbenike mi smo odlučili financirati udžbenike za srednje škole i to činimo već godinama.

3.UVOĐENJE PROGRAMA SUFINANCIRANJA STAMBENIH MJERA ZA OBITELJI NA PODRUČJU GRADA OMIŠA

Obrazloženje:

Radi poticanja stambenog zbrinjavanja građana i olakšavanja rješavanja stambenih pitanja obitelji, predlaže se uvođenje programa sufinanciranja stambenih mjera. Program uključuje potporu za ishođenje građevinskih akata, komunalne priključke te kupnju zemljišta i nekretnina s planiranim godišnjim troškom od približno 300.000,00€.

Predloženi okvir programa:

Program obuhvaća sufinanciranje za ukupno 30 obitelji godišnje uz maksimalne iznose potpore po mjeri:

1. Sufinanciranje ishođenja građevinskih akata – maksimalno 2.655€ po korisniku

2. Kupnja zemljišta za izgradnju stambenih objekata: maksimalno 9.955,00€ po korisniku

3. Kupnja ili izgradnja stambenih nekretnina: maksimalno 9.955,00€ po korisniku

4. Priključenje na komunalnu infrastrukturu: maksimalno 2.655€ po korisniku.

Proračunska alokacija:

Ukupni godišnji trošak planiran za ovaj program iznosi 300.000,00€ raspoređen na navedene mjere.

Izvor financiranje:

1. Prenamjena sredstava iz programa K202012 Gradnja pomoćnog nogometnog igrališta

- planirani iznos 700.000,00€

- prenamjena za ovaj program 150.000,00€

- preostali iznos za projekt igrališta: 550.000,00€

2. Prenamjena sredstava iz programa K202013 Gradnja zgrade gradske i javne uprave

- planirani iznos 600.000,00€

- prenamjena za ovaj program 150.000,00€

-preostali iznos za projekt zgrade 450.000,00€

Zakonski okvir:  
Program je usklađen s člankom 30. Zakona o proračunu (NN 144/21) kojim se omogućuje preraspodjela sredstava unutar istih izvora financiranja uz odobrenje Gradskog vijeća.

Zaključak:

Ovaj program omogućiti će kvalitetnije stambeno zbrinjavanje obitelji, potaknuti demografsku stabilnost i podići kvalitetu života u lokalnoj zajednici, a istovremeno osigurati financijsku održivost kroz odgovarajuće preraspodjele unutar postojećeg proračuna.

Gradonačelnik – mi već imamo mjeru koja daje priključak vode besplatno socijalno ugroženim građanima.

**Simona Jurjević** – stavka kupnja nekretnina – maksimalno 9.955,00€ - to je 2 - 3 m2.

Ovo izgleda kao neka populistička mjera jer tko ide u dizanje kredita za stan taj iznos koji bi mu Grad dao – izgleda smiješno.

**Denis Dujmović** – izlaganje kolegice Simone izgleda ovako: umirovljenik ima 500,00€ mirovine pa je smiješno da mu Grad daje božićnicu od 40,00€.

**Simona Jurjević** – to jednostavno nije isto, to su skroz druge relacije (osobno je ona i vijećnica Sorić inicirala davanje božićnice umirovljenicima i posebno je osjetljiva na ovu temu).

Mladim obiteljima treba pomoći no ne na ovaj način. Trenutno Grad Omiš mladim obiteljima s djecom pomaže sa 200,00€ mjesečno za djecu koja nisu upisana u vrtiće, kupovinom udžbenika za srednjoškolce, stipendijama.. Svjesna je problema zbrinjavanja mladih obitelji, mišljenja je da bi se trebali graditi POS-ovi stanovi no ništa od toga nije navedeno u ovim amandmanima.

O amandmanu vijećnika Dujmovića se glasovalo te je nakon glasovanja utvrđeno da isti sa 2 glasa ZA, 9 glasova PROTIV i 1 glasom SUZDRŽAN nije prihvaćen.

O amandmanima vijećnika Roka Guzića se glasovalo kako slijedi:

AMANDMAN BR. 1. – sa 2 glasa ZA, 9 glasova PROTIV i 1 glasom SUZDRŽAN amandman nije prihvaćen

AMANDMAN BR. 2. – sa 1 glasom ZA, 9 glasova PROTIV i 2 glasa SUZDRŽAN amandman nije prihvaćen.

AMANDMAN BR. 3. – sa 2 glasa ZA, 9 glasova PROTIV i 1 glasom SUZDRŽAN amandman nije prihvaćen.

Nakon glasovanja o amandmanima predsjedavatelj je Prijedlog Proračuna Grada Omiša za 2025. godinu dao na glasovanje potom je utvrđeno da je sa 9 glasova ZA, 1 glasom PROTIV i 2 glasa SUZDRŽAN donijet

**P R O R A Č U N**

**Grada Omiša za 2025. godinu**

sa tekstom kao u prilogu ovog zapisnika oznake KLASA:400-01/24-01/11, URBROJ:2181-7-03-01/1-24-1.

**Ad 4/**

ODLUKA O IZVRŠENJU PRORAČUNA GRADA OMIŠA ZA 2025. GODINU

Gradonačelnik je dostavio prijedlog Odluke o izvršenju Proračuna Grada Omiša za 2025. godinu te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 10 glasova ZA i 2 glasa SUZDRŽAN glasova donijeta

**O DL U K A**

**o izvršenju Proračuna Grada Omiša za 2025. godinu**

sa tekstom kao u prilogu ovog zapisnika oznake KLASA:400-01/24-01/12, URBROJ:2181-7-03-01/24.

**Ad 5/**

PROGRAM ODRŽAVANJA KOMUNALNE INFRASTRUKTURE GRADA OMIŠA ZA 2025. GODINU

Gradonačelnik je dostavio Program održavanja komunalne infrastrukture Grada Omiša za 2025. godinu te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Denis Dujmović –** održavanje čistoće na mjesnim grobljima 19.300,00€ na što se to točno odnosi, a usluge održavanja starog gradskog groblja 4.000,00€, je li se to plaća Peovici?

**Stipe Žuljević Mikas –** radi se o prikupljanju otpada sa gradskih groblja**,** pražnjenje kontejnera uz groblja.

Gradonačelnik - stavka za staro groblje se odnosi na održavanje hortikulture, zelenila, stavljen je malo veći iznos, uglavnom to ne bude toliko.

**Denis Dujmović** – park hrvatskih branitelja 220.000,00? Spomenik hrvatskim braniteljima ostaje? Kako je taj projekt uređenje usklađen sa fazom izgradnje gradske luke?

Gradonačelnik – radi se o projektu zelene infrastrukture koji će se financirati iz EU fondova.

U pripremi su natječaji na koje, da bi smo mogli aplicirati, moramo imati predviđena sredstva u proračunu. Spomenik hrvatskim braniteljima naravno ostaje, a uređuje se taj potez do plaže koji bi bio ozelenjen, oplemenjen.

Što se tiče usklađenosti s projektom gradske luke, to su dva različita projekta, ovo se više odnosi na uređenje područja „borića“, a hortikulturno uređenje gradske luke je posebna stavka.

**Denis Dujmović** – projektna dokumentacija za gradsku luku Omiš 100.000,00€?

Gradonačelnik – to je nastavak, imamo idejni projekt za lukobran, sada je potrebno napraviti analizu, geomehaničko ispitivanje i na temelju toga bi se radio glavni projekt. Mi smo ova sredstva stavili u proračun da bi se sve to ubrzalo. Ista je situacija i kada je primjerice riječ o Hrvatskim cestama. Trenutno smo u projektiranju nekoliko raskršća, gdje nam je rečeno da ako ide preko Hrvatskih cesta onda je puno sporije, zato mi to te stavke stavimo u proračun da bi se dostavili gotovi projekti sa građevinskom dozvolom i onda to sve brže ide.

**Roko Guzić** – investicijsko održavanje nerazvrstanih cesta – zašto se u pojedinim naseljima neke ceste samo prebacuju iz proračuna u proračun, odnosno ne izvršava se asfaltiranje i održavanje? Je li star u izvođaču radova ili je nešto drugo u pitanju?

Ostaje li isti izvođač radova?

Gradonačelnik – imali smo problem što je u 3. mjesecu ove godine istekao ugovor izvođaču radova, pa dok je provedena nova javna nabava (isti izvođač je imao najpovoljniju ponudu), pa vremenske neprilike i sl. to se malo odužilo. Uglavnom potpisan je novi ugovor, nalozi su izdani, nada se da će se u narednom razdoblju ti radovi intenzivnije odvijati.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 10 glasova ZA i 2 glasa SUZDRŽAN donijet

**P R O G R A M održavanja**

**komunalne infrastrukture Grada Omiša za 2025. godinu**

sa tekstom kao u prilogu ovog zapisnika oznake KLASA:363-01/24-01/553, URBROJ:2181-7-05/1-24-2.

**Ad 6/**

PROGRAM GRAĐENJA KOMUNALNE INFRASTRUKTURE ZA 2025. GODINU

Gradonačelnik je dostavio Program građenja komunalne infrastrukture Grada Omiša za 2025. godinu te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Denis Dujmović** – na što se planira utrošiti stavka - projekt gradnje novog vatrogasnog doma 50.000,00?

Gradski građevinski objekti – koji su ne građevinski, kako se došlo do predviđenog iznosa od 300.000,00€ i koji su to objekti?

Mjesni odbori bi trebali dostaviti svoje zahtjeve prije izrade proračuna kako bi se znalo što će se kada i gdje raditi.

Stipe Žuljević Mikas – stavka projekta gradnje novog vatrogasnog doma se planira utrošiti na projektnu dokumentaciju za izgradnju novog vatrogasnog doma.

Gradski građevinski objekti -eadi se o mjesnim domovima po našim mjesnim odborima koje je potrebno sanirati, krov, fasada i sl. Primjerice dom u Svinišću, Podgrađu, krov na matičnom uredu u Srijanima, sanacija dijela krovišta na Ilirskom sjemeništu.. Znamo koliki su troškovi po m2 pa su iz toga proizašli ovi predviđeni iznosi.

Što se tiče zahtjeva mjesnih odbora samo 3 MO su dostavila pisane programe rada i zahtjeve za 2025. godinu (Gata , Lokva Rogoznica i Seoca).

Gradonačelnik – često se dogodi da imamo nepredviđenih radova, hitnih intervencija na našim objektima tako da moramo u proračunu osigurati sredstva i za takve situacije.

**Roko Guzić – g**roblje Kučiće ima dvije stavke?

**Stipe Žuljević Mikas –** zato što se radi o dva izvora financiranja, radi se o projektima koji će sami sebe financirati, kada mi groblje izgradimo ljudi će kupiti grobna mjesta.

Ogromni su zahtjevi iz mjesnih odbora za proširenje groblja, gotovo da nema mjesnog odbora koji ne traži proširenje groblja i ljudi su spremi kupiti/platiti grobno mjesto.

Gradonačelnik – za groblje u Kučićima je najjednostavnije bilo ići u proširenje jer je vlasnik zemljišta Grad i Župa pa se brzo riješilo zemljište. Za groblje Seoca, Tugare, Srijane, Vrisovce (15-ak mjesta) se radi idejni projekt proširenja.

**Denis Dujmović** – gradnja spomenika Josipu Pupačiću – gdje se planira postaviti taj spomenik? Više je hrvatskih pjesnika uz Josipa Pupačića obilježilo hrvatski književni preporod 20. stoljeća, Jure Kaštelan, Nikola Miličević, Drago Ivanišević, i oni bi na neki način trebali biti obilježeni.

Gradonačelnik- spomenik će biti postavljan na mjestu gdje je ranije bila lanterna od mula. Spomenik Josipu Pupačiću smo izabrali iz razloga što je akademik Nikola Bašić Gradu Omišu ustupio svoje autorsko djelo – spomenik Josipu Pupačiću, a mi ćemo financirati izvođenje radova za postavljanje spomenika.

**Denis Dujmović** – gradska dječja igrališta, relativno je velik iznos, gdje se grade igrališta?

Gradonačelnik – radi se o igralištima u Kostanju, Tugarima , Stanićima, Trnbusima i Podgrađu.

**Denis Dujmović** – oborinska odvodnja Ribnjak?

Stipe Žuljević Mikas – to je oborinska odvodnja u kampu Ribnjak od ceste kroz kamp, od D8 do mora.

**Denis Dujmović** – ulične kamere - koje su lokacije?

Gradonačelnik – moramo ishoditi suglasnosti za postavljanje uličnih kamera i namjera nam je pokriti i Puntu i Priko, magistrala je najvažnija, a onda i stari grad. Nismo baš zadovoljni s tvrtkom koja nam trenutno radi videonadzor, pokušati ćemo naći nekoga drugoga.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 9 glasova ZA, 1 glasom PROTIV i 2 glasa SUZDRŽAN donijet

**P R O G R A M građenja**

**komunalne infrastrukture Grada Omiša za 2025. godinu**

sa tekstom kao u prilogu ovog zapisnika oznake KLASA:363-01/23-01/552,URBROJ:2181-7-05/1-24-2.

**Ad 7/**

PRIJEDLOG ODLUKE O TRANSFORMACIJI PROSTORNOG PLANA UREĐENJA GRADA OMIŠA

Gradonačelnik je dostavio Prijedlog Odluke o transformaciji Prostornog plana uređenja Grada Omiša za 2025. godinu te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Denis Dujmović** – kada će konačno Prostorni plan Grada Omiša broj VIII biti usvojen?

Je li Grad Omiš odgovorima svima koji su dali svoje primjedbe.

Gradonačelnik – do kraja godine ćemo ga poslati u Ministarstvo na suglasnost.

Izrađivač plana tvrtka URBOS odgovorila je na sve primjedbe što je objavljeno na našoj internetskoj stranici.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o transformaciji Prostornog plana uređenja Grada Omiša**

sa tekstom kao u prilogu ovog zapisnika oznake KLASA:350-03/24-01/120, 2181-7-05-03/1-24-2.

**Ad 8/**

PRIJEDLOG ODLUKE O IZRADI URBANISTIČKOG PLANA UREĐENJA MALA LUKA 2

Gradonačelnik je dostavio Prijedlog Odluke o izradi Urbanističkog plana uređenja Mala Luka 2 te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Denis Dujmović** – kolika je financijska vrijednost izrade ovog plana, ovisi li to o površini ili?

Stipe Žuljević Mikas – teško je to sada reći, dobiti ćemo ponudu izrađivača plana, pa ćemo vidjeti.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o izradi Urbanističkog plana uređenja Mala Luka 2**

sa tekstom kao u prilogu ovog zapisnika oznake KLASA:350-01/24-01/01, URBROJ:2181-7-05-03/24-8.

**Ad 9/**

PRIJEDLOG ODLUKE O PONIŠTENJU NATJEČAJA ZA PRIKUPLJANJE PISANIH PONUDA

ZA DAVANJE U ZAKUP DIJELA TURISTIČKOG LOKALITETA BRZET

Gradonačelnik je dostavio prijedlog Odluke o poništenju natječaja na prikupljanje pisanih ponuda za davanje u zakup dijela turističkog lokaliteta Brzet, te predložio Gradskom vijeću njezino donošenje.

Pisani materijalu uz ovu točku dostavljen je svim članovima Vijeća.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o poništenju natječaja za prikupljanje pisanih ponuda**

**za davanje u zakup dijela turističkog lokaliteta Brzet**

sa tekstom kao u prilogu ovog zapisnika oznake KLASA: 372-01/24-01/16, URBROJ:2181-7-02-24-6.

**Ad 10/**

PRIJEDLOG ODLUKE O RASPISIVANJU II. JAVNOG NATJEČAJA

ZA ZAKUP DIJELA TURISTIČKOG LOKALITETA BRZET

Gradonačelnik je dostavio prijedlog Odluke o raspisivanju II. Javnog natječaja za zakup dijela turističkog lokaliteta Brzet, te predložio Gradskom vijeću njezino donošenje.

Pisani materijalu uz ovu točku dostavljen je svim članovima Vijeća.

U otvorenoj raspravi sudjelovali su:

**Dino Belošević** – samo bi primijetio da se često desi da dosta atraktivne lokacije kada Grad napravi natječaj nitko se ne javi. Očito je potrebno bolje, adekvatnije postaviti uvjete natječaja.

Stipe Žuljević Mikas- ova lokacija ima smo jednu manu a to je što je opterećena sudskim sporom između Grada Omiša i Dalme (za koji se ne može znati kada će završiti) i to je zasigurno ograničavajući faktor da se netko javi na natječaj. Također i činjenica da Grad Omiš nije vlasnih cijelog lokaliteta, zadnji paviljon je u vlasništvu države.

Gradonačelnik – lokacija kao takva je vrlo atraktivna no problem je imovinsko pravne naravi kao i opterećenost sudskim sporom, a i svi znamo u kakvom je stanju objekt u njega je potrebno znatno uložiti.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o raspisivanju II javnog natječaja za zakup dijela turističkog lokaliteta Brzet**

sa tekstom kao u prilogu ovog zapisnika oznake KLASA:372-01/24-01/16, URBROJ:2181-7-02/-4-24.

**Ad 11/**

PRIJEDLOG ANALIZE STANJA, PLAN S FINANCIJSKIM PLANOM I SMJERNICAMA

ZA ORGANIZACIJU I RAZVOJ SUSTAVA CIVILNE ZAŠTITE

NA PODRUČJU GRADA OMIŠA ZA 2025. GODINU

Gradonačelnik je dostavio Prijedlog analize stanja, plan s financijskim planom i smjernicama za organizaciju i razvoj sustava civilne zaštite na području Grada Omiša za 2025. godinu te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvoreno raspravi sudjelovali su:

**Denis Dujmović** – iz razloga što je materijale dobio kasno u petak nije niti stigao pročitati ovaj dokument stoga će iz protesta biti suzdržan.

Nakon zaključenja rasprave predsjedavatelj je prijedlog da o na glasovanje potom je utvrđeno da je sa 8 glasova ZA i 3 glasa SUZDRŽAN donijeta

**A N A L I Z A stanja**

**Plan s financijskim planom i smjernicama za organizaciju i razvoj sustava civilne zaštite na području Grada Omiša za 2025. godinu**

sa tekstom kao u prilogu ovog zapisnika oznake KLASA: 240-01/24-01/12, URBROJ:2181-7-04/1-24-2.

**Ad 12/**

IZVJEŠĆE O RADU I PROGRAMU AKTIVNOSTI VATROGASNE ZAJEDNICE

GRADA OMIŠA ZA 2024. GODINU

Gradonačelnik je dostavio Izvješće o radu i programu aktivnosti Vatrogasne zajednice Grada Omiša za 2024. godinu te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti i Višeslav Pešić, zapovjednik Vatrogasne zajednice izvijestio je u ovom predmetu.

U otvorenoj raspravi sudjelovali su:

**Zvonko Močić** – što je sa dronovima?

**Višeslav Pešić** – trenutno imamo dva drona, radi se na tome da bismo u što kraćem roku mogli doći na lokaciju, dronovi nam daju uvjete da to možemo.

**Denis Dujmović** – ima li problema sa protupožarnim putevima? Može li se tražiti suglasnost privatnih vlasnik ako je potrebno za protupožarni put?

Višeslav Pešić – najveći je problem što nema protupožarnih puteva koji su zakonski određeni, svugdje je privatno vlasništvo, čak i Hrvatske šume stvaraju problem ako uđemo na njihov teren… Kada govorimo u dijelu od Omiša do Piska tu ima nekoliko protupožarnih puteva i svi su kroz privatno vlasništvo i to nije riješeno. Svakako to je problem, no evo primjerice na Slimenu su se svi privatni vlasnici dogovorili i upravo ćemo ići u čišćenje jednog protupožarnog puta.

**Simona Jurjević** – je li nužno da auta budu parkirana na cesti ispred vatrogasnog doma, postoji li mogućnost parkiranje ispred stare tvornice Prerade?

Višeslav Pešić – je nužno je i to je ogroman problem. Svi znate u kojim prostorima se nalazi DVD Omiš, vozila koja tamo stoje su nama potrebna u svakom momentu i u dešavanju intervencije mi moramo što prije doći na lokaciju.

Parkiranje ispred tvornice ne postoji jer bi nas i policija micala a i garaža na ulazu u naselje smeta.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno 12 glasova ZA prihvaćeno

**I Z V J E Š ĆE**

**o radu i programu aktivnosti vatrogasne zajednice Grada Omiša za 2024. godinu**

sa tekstom kao u prilogu ovog zapisnika oznake KLASA:250-01/24-01/01, URBROJ:2181-7-04/1-24-3.

**Ad 13/**

PRIJEDLOG ZAKLJUČKA PO PROGRAMU AKTIVNOSTI I FINANCIJSKOM PLANU

VATROGASNE ZAJEDNICE GRADA OMIŠA I DVD U SUSTAVU ZA 2025. GODINU

Gradonačelnik je dostavio prijedlog Zaključka po programu aktivnosti Vatrogasne zajednice Grada Omiša i DVD u sustavu za 2025. godinu te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA prihvaćen

**Z A K LJ U Č A K**

**po programu aktivnosti i financijskom planu**

Vatrogasne zajednice Grada Omiša i DVD u sustavu za 2025. godinu

sa tekstom kao u prilogu ovog zapisnika oznake KLASA:400-02/24-01/15, URBROJ:2181-7-04-1-24-3.

**Ad 14/**

PRIJEDLOG JAVNIH POTREBA ZA OBAVLJANJE DJELATNOSTI

STANICE HRVATSKE GORSKE SLUŽBE SPAŠAVANJA ZA GRAD OMIŠ U 2025. GODINI

Gradonačelnik je dostavio prijedlog javnih potreba za obavljanje djelatnosti stanice hrvatske gorske službe spašavanja za Grad Omiš u 2025. godini te predložio Gradskom vijeću njihovo donošenje.

Pisani materijal uz ovu točku dostavljen je svim članovima Vijeća.

Đeki Stanić pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 12 glasova ZA prihvaćene

**J AV N E P O T R E B E**

**za obavljanje djelatnosti stanice Hrvatske gorske službe spašavanja**

**za Grad Omiš u 2025. godini**

sa tekstom kao u prilogu ovog zapisnika oznake KLASA:240-03/24-01/01, URBROJ:2181-7-04/1-24-3.

**Ad 15/**

PRIJEDLOG ODLUKE O DONOŠENJU PLANA DJELOVANJA

U PODRUČJU PRIRODNIH NEPOGODA ZA GRAD OMIŠ U 2025. GODINI

Gradonačelnik je dostavio prijedlog Odluke o donošenju plana djelovanja u području prirodnih nepogoda za Grad Omiš u 2025. godini, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o donošenju Plana djelovanja u području prirodnih nepogoda za Grad Omiš u 2025. godini**

sa tekstom kao u prilogu ovog zapisnika oznake KLASA:240-01/24-01/08, URBROJ:2181-7-04/1-24-7.

Završeno u 20.45 sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.